panindakipun dilah-dilah ingkang wontên papan ingkang cêlak kalihan toko-toko, punika manawi nagari kaparêng nyuda pamanggihipun parêpatan, botên wontên pakèwêdipun tumrap lampahing têtumpakan, tuwin panjagining kawilujêngan, amargi sampun angsal padhang saking toko-toko sakiwa-têngênipun. Dene tumindakipun angalitakên urup, punika pamanahipun parêpatan, dilah ingkang urupipun agêng-agêng punika amung dados rêrênggan (pasrèn) tumrap ing môngsa rêkaos makatên punika nagari botên prêlu anggalih dhatêng pasrèn rumiyin, mênggah wujudipun dilah-dilah ingkang kenging kasuda urupipun, kados ta: ing krêtêg guprênur pandhêryah, sarta radinan galadhag mangilèn, sasaminipun.